เรื่องร้องเรียน: เจ้าหน้าผู้ชายที่จุดรับยื่นบัตร วันอาทิตย์ที่ 25 มิถุนายน 2566 เวลาประมาณ 10.55 น. ไม่ยอมแจ้งว่าให้ไปจุดไหนต่อ ทำให้เสียเวลานั่งรอที่จุดซักประวัติเกือบ 3 ชั่วโมง แล้วถูกข้ามคิวไปเลยครับ ต้องไปยื่นบัตรใหม่ จากล้างแผลเช้าเป็นล้างแผลบ่าย
การดำเนินการของเจ้าหน้าที่: ในเบื้องต้น โรงพยาบาลตากสินได้กำชับเจ้าหน้าที่ผู้ปฏิบัติงานให้ตระหนักและเอาใจใส่ในการให้บริการผู้ป่วย ให้ปฏิบัติต่อผู้มารับบริการด้วยความสุภาพเรียบร้อยและให้ข้อมูลแก่ผู้มารับบริการที่ถูกต้อง ชัดเจนเพื่อความเข้าใจตรงกัน ทั้งนี้ โรงพยาบาลตากสินต้องขออภัยต่อเหตุการณ์ที่ทำให้ไม่ได้รับความสะดวกเท่าที่ควร
ความเห็นของผู้แจ้ง: วันนี้มาใช้บริการอีกครั้ง เจ้าหน้าที่ที่จุดดังกล่าว (ไม่ใช่คนเดิม) ก็ไม่แจ้งว่าต้องไปจุดไหนต่อเหมือนเดิม ไม่มีการเปลี่ยนแปลง ต้องเอ่ยปากถามเอง ไม่เหมือนตามที่แจ้งกลับมาว่ากำชับแล้วเลยครับ
พื้นที่: แขวงคลองสาน เขตคลองสาน กรุงเทพมหานคร